biswa921/hiwiki-latest-pages-articles-raw huggingface dataset:
रवि चोपड़ा

अंगूठाकार|रवि चोपड़ा
रवि चोपड़ा (जन्म: 27 सितंबर, 1946) हिंदी फिल्म जगत के एक प्रसिद्ध निर्माता-निर्देशक थे। कई उल्लेखनीय फिल्मों के साथ साथ दूरदर्शन पर प्रसारित धारावाहिक "महाभारत" से उन्हें विशेष ख्याति मिली। वे प्रसिद्ध फ़िल्म निर्माता निर्देशक बी आर चोपड़ा के सुपुत्र थे। इनका फिल्मी सफर फ़िल्म इत्तेफ़ाक से शुरू हुआ। १९६९ में आई हिन्दी फ़िल्म इत्तेफ़ाक में रवि चोपड़ा सहायक निर्देशक थे। उसके बाद डैनी, जीनत अमान और संजय ख़ान अभिनित फ़िल्म धुंध (१९७३) के रवि चोपड़ा संयुक्त निर्देशक थे। बतौर स्वतंत्र निर्देशक पहली फ़िल्म अमिताभ बच्चन और सायरा बानो अभिनीत फ़िल्म ज़मीर जो १९७५ में रिलीज़ हुई थी। १९८० में आई फ़िल्म 'द बर्निंग ट्रेन' के बाद चर्चा में आए। ये एक बहुसितारा फ़िल्म थी जिसमे उस समय के चोटी के बहुत से सितारे मौजूद थे। वर्ष 2003 में अमिताभ बच्चन और सलमान खान द्वारा अभिनीत इनकी फिल्म 'बाग़बान' भी काफी सफल रही। 68-वर्षीय रवि चोपड़ा का एक लंबी बीमारी के बाद 12 नवंबर 2014 को मुंबई में निधन हुआ।
सन्दर्भ

श्रेणी:हिन्दी फ़िल्मों के निर्माता
श्रेणी:फ़िल्म निर्देशक
श्रेणी:२०१४ में निधन
श्रेणी:1946 में जन्मे लोग
रिनाक

thumb|280px|right|आरिटार तालाब, रिनाक
रिनाक (Rhenock) भारत के सिक्किम राज्य के पूर्व सिक्किम ज़िले में स्थित एक शहर है।"Sikkim Development Report," Planning Commission, Government of India, Academic Foundation, 2008, ISBN 9788171886685

 विवरण 
रिनाक एक छोटा-सा क्षेत्र है, जहाँ बजार, गाँव और दर्शनीय स्थल हैं। सिक्किम की राजधानी गान्तोक से लगभग ६३ किलोमिटर दूर जलेपला पास जाने वाले मार्ग में अवस्थित यह स्थल समुद्री सतह से १०४० मिटर उचाई पर है। लेप्चा बोली के दो शव्द "रे - नोक" से बना (बाद में रिनाक) जिसका अर्थ होता है "काला पहाड"| रिनाक बजार से उपर अवस्थित आरिटार में राज्य का प्रथम पुलिस चौकी की स्थापना हुई। जिससे यह स्थल राज्य के लिए ऐतिहासिक है।

 इतिहास 
आज तक रिनाक का लिखित इतिहास जानकारी में नहोने कारण बुजुर्गों मुख से सुने तथ्यों एवं सीमित स्रोत से मिले जानकारी के अनुसार- तेह्रौं शताव्दी तक यह स्थल घने जंगलों से ढका हा था। लेपचा जाति प्रथम वासिन्दे बताए जाते हैं| उसके बाद भुटिया और नेपाली समुदाय के लोग इस स्थल पर आए।

 सामजिक ढांचा 
रिनाक में सिक्किमके अन्य स्थानों की तरह सभी जाति के लोग रहते हैं, जिनमें लेप्चा, भुटिया, नेपाली (गोर्खा), मारवाडी और बिहारी सामिल हैं।

 शैक्षणिक संस्थान 
रिनाक का शैक्षिक इतिहास राज्य के अन्य जगहों से लम्बा है। इसी स्थल पर राज्यका सर्वप्रथम विद्यालय की स्थापना सन १८८० में मिशनरियों द्वारा हुई। बाद में इस विद्यालय को सिक्किम सरकार ने अधिग्रहण कर किंगस्टोन में स्थानान्तरित किया और उच्चतर माध्यमिक विद्यालय का दर्जा दिया। हाल में इस विद्यालय को रिनाक उच्चतर माध्यमिक विद्यालय नाम से जाना जाता है। सिक्किम का सर्वप्रथम संस्कृत विद्यालय रिनाक के मन्दिर में स्थापित किया गया था। सिक्किम भारत में विलय होने के बाद निम्न विद्यालयों के स्थापना की गईं-
 सरकारी महाविद्यालय
 रिनाक उ. माध्यमिक विद्यालय
 तारपिन मा. विद्यालय
 सुदुंगलाखा मा. विद्यालय
 आरिटार मा. विद्यालय
 सन्त जोशेफ विद्यालय
 संस्कृत पाठशाला
अन्य नि.मा.विद्यालय और प्रा.पाठशालाएँ

 पर्यटक स्थल 
 आरिटार (लाम्पोखरी)
 आरिटार गुम्पा
 सिद्धिविनायक मन्दिर (निर्माणाधीन)
 फूलों के नर्सरी

 इन्हें भी देखें 
 पूर्व सिक्किम ज़िला

 सन्दर्भ 

श्रेणी:सिक्किम के नगर
श्रेणी:पूर्व सिक्किम ज़िला
श्रेणी:पूर्व सिक्किम ज़िले के नगर
रुद्रप्रयाग का आदमखोर तेंदुआ

thumb|200px|जिम कॉर्बेट १९२५ में रुद्रप्रयाग के आदमखोर तेंदुए को मारने के बाद

रुद्रप्रयाग का आदमखोर तेंदुआ भारत के उत्तरांचल राज्य के रुद्रप्रयाग जिले में हुआ था। प्रसिद्ध शिकारी एवं लेखक जिम कॉर्बेट द्वारा मार दिये जाने से पूर्व वह १२५ से ज्यादा लोगों को मार चुका था। मारे गए पुशओं की तो कोई गिनती ही न थी।

तेंदुए ने अपना पहला शिकार जिले के गाँव बेंजी के एक व्यक्ति को बनाया था। इसका आतंक इतना ज्यादा था कि लोग शाम होते ही घरों से निकलना बन्द कर देते थे। आठ सालों तक किसी की हिम्मत न होती थी केदारनाथ से बद्रीनाथ के बीच की सड़क पर रात को अकेला चल सके क्योंकि यह तेंदुए के क्षेत्र में पड़ता था। रात को बहुत कम लोग कोई विशेष काम होने पर ही घर से निकलते थे। तेंदुआ खाने के लिए इतना उतावला था कि वह दरवाजे तोड़ देता था, खिड़कियों से कूद जाता था, घरों और झोपड़ियों की दीवारों पर चढ़ जाता था। इसके बारे में स्थानीय लोग बताते हैं कि इसकी गति इतनी तेज थी कि सुबह किसी गाँव/क्षेत्र में दिखाई देता था और शाम को किसी और। आमतौर पर उत्तरांचल में बाघ पाए जाते हैं, अनुमान लगाया जाता है कि यह तेंदुआ किसी अन्य स्थान से आया होगा।

लोगों ने तेंदुए को मारने की काफी कोशिश की। तेंदुए के धोखे में कई दूसरे बाघ मारे गए लेकिन सफलता न मिली। १९२५ में ब्रिटिश पार्लियामेण्ट ने आयरिश मूल के प्रसिद्ध भारतीय शिकारी जिम कॉर्बेट की मदद लेने का अनुरोध किया। जिम कॉर्बेट ने काफी दिनों तक जाल बिछाने के बाद तेंदुए को रुद्रप्रयाग शहर में गुलाबरे नामक स्थान पर मार गिराया। मारे जाने से पहले उस दिन तेंदुए ने वहीं गुफा में रहने वाले एक साधु को मारा था। शहर में उस स्थान पर जहाँ तेंदुआ मारा गया था एक स्मारक बना है तथा साइन बोर्ड लगा है। वह स्थान वर्तमान में सेना के नियंत्रण में है।

कॉर्बेट के नोट्स से पता चलता है कि यह तेंदुआ दाँत खोने से पीड़ित था। कॉर्बेट एवं अन्य शिकारियों द्वारा मारे गए विभिन्न आदमखोरों के बारे में किए गए एक हालिया अध्ययन में ऐसा देखा गया कि पशु बीमार होने पर या फिर अपने सामान्य शिकार का शिकार कर पाने में अक्षम होने पर आदमखोर बन जाते थे, जिनका शिकार करना और मारना जंगली जानवरों की अपेक्षा आसान था। 

 मीडिया में 
उपरोक्त तेंदुए पर सन २००५ में The Man-Eating Leopard of Rudraprayag नामक अंग्रेजी टीवी फिल्म भी बनी।

उपरोक्त तेंदुए पर एक गढ़वाली लेखक विशालमणि जी द्वारा एक किताब भी लिखी गई जिसमें लोकगीतों के रूप में तेंदुए की कहानी है।

 सन्दर्भ 

 जिम कॉर्बेट (जो कि एक लेखक भी थे), ने तेंदुए पर The Man-Eating Leopard of Rudraprayag नामक किताब लिखी है जो कि ऑक्सफोर्ड यूनिवर्सिटी प्रैस द्वारा प्रकाशित है (ISBN 0-19-562256-1)।

 इन्हें भी देखें 
 जिम कॉर्बेट
 चम्पावत की आदमखोर बाघिन

श्रेणी:रुद्रप्रयाग जिला
श्रेणी:आदमखोर
श्रेणी:उत्तराखण्ड
श्रेणी:उत्तराखण्ड का इतिहास
सिमुलेशन

thumb|240px|right|द्वितीय विश्व युद्ध में प्रयुक्त लकड़ी का यांत्रिक घोड़ा (सिमुलेटर)

किसी वास्तविक चीज, प्रक्रम (प्रॉसेस) या कार्यकलाप का किसी अन्य विधि से अनुकरण (नकल) करना अनुकार या सिमुलेशन (simulation) कहलाता है। कम्प्यूटरों के कारण सिमुलेशन का कार्य बहुत आम हो गया है। उद्दीपन परिवर्तन कौशल बालक विशेषकर 8 से 10 वर्ष की आयु तक एक ही प्रकरण पर अधिक देर तक ध्यान केंद्रित नहीं कर पाता है इसलिए शिक्षण अधिगम प्रक्रिया को आकर्षक बनाने के लिए एवं बच्चों के ध्यान को आकर्षित करने के लिए तथा उनके जान को प्रकरण विशेष में लगाए रखने के लिए शिक्षक अपने व्यवहार में जानबूझकर परिवर्तन लाते हैं यह परिवर्तन उद्दीपन परिवर्तन कहलाते हैं अध्यापक इन परिवर्तनों को अनेक ढंग से करता है ताकि बच्चे अधिक से अधिक लाइक कर सकें इसलिए शिक्षण एक ही पाठ के बीच में बहुत सी सहायक सामग्री क्यों एवं कई प्रकार के व्यवहार का अनुसरण करता है जिससे बच्चे पढ़ाई की और आकर्षित होते हैं और उसमें रुचि लेते हैं इसे ही उत्तेजना अधिक परिवर्तन कौशल कहा जाता है

 इन्हें भी देखें 
 कम्प्यूटर सिमुलेशन

 बाहरी कड़ियाँ 

*
चित्रितोप योजक सम्पर्क साधन

thumb|350px|आधुनिक जीयूआई जीएनओएमई, का स्क्रीनशॉट। यह उबंटु प्रचालन तंत्र से लिया गया है। 
चित्रितोप योजक साधन (संक्षिप्त: चियोसा) (ग्राफिकल यूज़र इंटरफेस) एक प्रकार का उपयोक्ता अंतराफलक होता है, जिसके द्वारा लोग संगणक से टंकण के अलावा अन्य प्रकार से भी संपर्क करने में सक्षम हो सकें, जैसे हैंड-हैल्ड युक्तियां जैसे एमपी३ प्लेयर, पोर्टेबल मीडिया प्लेयर, गेमिंग युक्तियां, घरेलु उपकरण और कार्यालय उपस्कर आदि जिनमें पाठ के स्थान पर उपयुक्त चित्र बने हों। इस इंटरफ़ेस में आइकन और प्रत्यक्ष सूचक (वीज़ुअल इंडिकेटर्स) बने होते हैं।

श्रेणी:कंप्यूटर
श्रेणी:सॉफ्टवेयर
*
अर्जेंटाइन डोगो

thumbnail|200px|अर्जेंटाइन डोगो कुत्ता

अर्जेंटाइन डोगो जिसे अर्जेंटिनियन मस्तिफ्फ़ भी कहा जाता है कुत्तो की एक बड़ी, सफ़ेद, गठीली नसल है। इसका जनम अर्जन्टीना में हुआ, इसे खास तौर पे बड़े शिकार करने के लिए विकसित किया गया था।

श्रेणी:श्वान
एरिजिओइस

thumb|200px|एरिजिओइस कुत्ता

एरिजिओइस कुत्तो की एक नसल है जो की फ्रेंच सैंटहाउंड के तौर पे पिछली सदी में विकसित की गयी। यह अन्य हाउंड कुत्तो के बनिस्पद ज्यादा दोस्ताना किस्म की होती है व इंसानों से ज्यादा घुल मिल कर रहती है।

श्रेणी:श्वान
सफारी

सफारी वेब ब्राउज़र
 अंगूठाकार|रणथम्भोर राष्ट्रीय उद्यान में सफारीअभयारण्य में जीप में बंद दर्शकों की सवारी।
 सफारी सूट पुरुषों द्वारा प्रयोग की जाने वाली एक वेशभूषा।
 सफारी (1999 फ़िल्म)
सफारी सूट

thumb|200px|एक कालाहारई सफ़ारी जैकिट
सफारी एक प्रकार की जैकिट होती है, जो पुरुषों सफ़ारी यात्रा के दौरान धारण की जाती थी। आज ये फैशन का अंग बन गयी है।

श्रेणी:पुरुष वेशभूषा
विकिलीक्स

विकिलीक्स (Wikileaks) एक जालस्थल (वेबसाइट) है जो अनाम रूप से प्रदान किये गये संवेदनशील दस्तावेजों को प्रकाशित करती है। ये दस्तावेज किसी सरकार के, कम्पनी के, संस्था के या किसी धार्मिक संगठन के हो सकते हैं। यह दस्तावेज को लीक करके उपलब्ध कराने वाले व्यक्ति या स्रोत का नाम गुप्त रखने की पूरी कोशिश करती है। यह २००६ के दिसम्बर मास में आरम्भ हुई थी। अब तक (नवम्बर, २००९) इसमें लगभग १२ लाख प्रपत्र उपलब्ध हैं

 सन्दर्भ 

https://web.archive.org/web/20140517155555/http://freewikileaks.com/

 बाहरी कड़ियाँ 
 क्‍या है विकीलीक्‍स, कौन हैं असांजे और कैसे हुआ खुलासा? (भास्कर)
 Wikileaks home page (secure)
 Wikileaks Mirror page
 Wikileaks vs. the World. Presentation by Wikileaks representatives Julian Assange and Daniel Schmitt at the 25th :en:Chaos Communication Congress, Berlin, December 2008. online Flash video and download in higher resolution formats
 
 WikiLeak.org Independent blog "about the ethical and technical issues of the WikiLeakS.org project"

श्रेणी:विकि समाज
श्रेणी:ऑनलाइन लेखकोश
दण्ड प्रक्रिया

यह सिद्ध करने के लिये कि किसी व्यक्ति ने कोई अपराध किया है, जो प्रक्रिया अपनायी जाती है (या, अपनायी जानी चाहिये) उस प्रक्रिया को दण्ड प्रक्रिया (Criminal procedure) कहते हैं। भारत में इसके लिये दण्ड प्रक्रिया संहिता, १९७३ प्रयुक्त होती है।

 इन्हें भी देखें 
 भारतीय दण्ड संहिता (Indian penal code)
 सिविल प्रक्रिया संहिता
 प्रथम सूचना रिपोर्ट
 अपराध अन्वेषण
 जमानत

 बाहरी कड़ियाँ 
 भारतीय दण्ड प्रक्रिया संहिता (गूगल पुस्तक ; उपकार प्रकाशन)
 अपराध के बारे में सम्पूर्ण प्रक्रिया

श्रेणी:नागरिक शास्त्र
श्रेणी:अधिकार
श्रेणी:विधि
*
पीएचडी

thumb|अपने प्राध्यापकों के साथ पीएचडी छात्रों का एक समूह
डॉक्टर ऑफ फिलॉसफी (Doctor of Philosophy), या संक्षेप में पीएचडी (PhD या Ph.D.) विश्वविद्यालयों द्वारा प्रदत्त उच्च शैक्षिक डिग्री है। किसी को प्रदान की जाने वाली यह प्रायः सर्वोच्च शैक्षिक डिग्री है।

अंग्रेजी बोलने वाले अधिकांश देशों में  पीएचडी, अर्जित की जा सकने वाली सर्वोच्च डिग्री है (जैसे हालाँकि कुछ देशों में ब्रिटेन, आयरलैंड और राष्ट्रमंडल देश  कानून और चिकित्सा के उच्च doctorates से सम्मानित कर रहे हैं )। पीएचडी या समकक्ष डिग्री के रूप में एक विश्वविद्यालय में प्रोफेसर या शोधकर्ता के रूप में कैरियर की शुरुआत के लिए एक आवश्यकता बन गई है। 

पीएचडी एक स्नातकोत्तर (Postgraduate) डॉक्टरेट (Doctoral) की डिग्री है, जो उन छात्रों को प्रदान की जाती है जो अपने विषय में ज्ञान के लिए एक महत्वपूर्ण योगदान देने वाले एक प्रमुख शोध को पूरा करने की पुर्णतः कोशिश करते है. पीएचडी को हिंदी में "विद्या वाचस्पति" की उपाधि कहते हैं !

पीएचडी की डिग्री सभी विषयों में उपलब्ध हैं और आम तौर पर एक व्यक्ति को प्राप्त होने वाली सर्वोच्च शैक्षणिक डिग्री का उच्चतम स्तर है.

पीएचडी करने के लिए योग्यता

पीएचडी करने के लिए आपके पास मास्टर डिग्री होनी चाहिए दुसरे शब्दों में कहे तो आपकी Post Graduation पूरी होनी चाहिए.
Post Graduation डिग्री में आपके 60% के आस पास होने चाहिए.

 इतिहास 
वेलिंगटन, बाथमेकर, हन्ट, मॅक कलोफ़ एवं साइक्स (२००५) के अनुसार पहली पीएचडी डिग्री सन् 1150 में पेरिस में प्रदान की गयी।

 इन्हें भी देखें 
 शोध प्रबन्ध
 उच्च शिक्षा

 बाहरी कड़ियाँ 
शोध में साधें भविष्य
 Doctorate Recipients from United States Universities: Summary Report 2005 (1.9MiB)
 The Mathematics PhD in the United Kingdom: Notes on its History Contains information/links of more general relevance than mathematics.

श्रेणी:उच्च शिक्षा
श्रेणी:अनुसंधान
स्कूटर

right|thumb|300px|झाड़ियों के बीच एक स्कूटर

स्कूटर (scooter) एक विशेष प्रकार की संरचना वाली मोटरसायकिल होती है। इसमें चालक के पाँव रखने के लिये एक प्लेटफार्म की व्यवस्था होती है। स्कूटरों का निर्माण सन् १९१४ या उससे भी पहले से होता आ रहा है।

 
श्रेणी:Motorcycle classifications
हेलियोस्फीयर

thumb|right|300px|हेलियोस्फीयर के घटकों का आरेख। इसक आकार गलत हो सकता है।
सूर्य से लाखों मील प्रति घंटे के वेग से चलने वाली सौर वायुसोलर विंड  । हिन्दुस्तान लाइव। २७ नवम्बर २००९ सौरमंडल के आसपास एक सुरक्षात्मक बुलबुला निर्माण करती हैं। इसे हेलियोस्फीयर कहा जाता है। यह पृथ्वी के वातावरण के साथ-साथ सौर मंडल की सीमा के भीतर की दशाओं को तय करती हैं।सोलर विंड 50 सालों में सबसे कमजोर । नवभारत टाइम्स। २४ सितंबर २००८ हेलियोस्फीयर में सौर वायु सबसे गहरी होती है। पिछले ५० वर्षों में सौर वायु इस समय सबसे कमजोर पड़ गई हैं। वैसे सौर वायु की सक्रियता समय-समय पर कम या अधिक होती रहती है। यह एक सामान्य प्रक्रिया है।

 हेलियोपॉज़ 
right|thumb|300px|हेलियोपॉज़ हेलियोस्फीयर और सौर मंडल के बाहर के अंतरतारकीय माध्यम के बीच की सीमा बनाता है। हेलियोपॉज़ के निकट आते ही सौर वायु धीमी होती जाती है और शॉक वेव जैसी बनती है, जिसे सौर वायु का टर्मिनेशन शॉक कहते हैं। 
सौर वायु की बौछार सौर-मंडल के प्रत्येक ग्रह पर अपना प्रभाव छोड़ती है। इसके साथ ही यह सौरमंडल और बाहरी अंतरिक्ष के बीच एक सीमा रेखा भी बनाती है। इस सीमा को हेलियोपॉज कहते हैं। यह आकाशगंगा के बाहर से आने वाली ब्रह्माण्डीय किरणों को बाहर ही रोक देती है। इन किरणों में अंतरिक्ष से आने वाले हानिकारक विकिरण होते हैं, जो हानिकारक भी हो सकते हैं।

 टर्मिनेशन शॉक 
thumb|टर्मिनेशन शॉक का एक उदाहरण, सिंक बेसिन से संबंधित
हेलियोपॉज़ के निकट आते ही सौर वायु धीमी होती जाती है और शॉक वेव जैसी बनती है, जिसे सौर वायु का टर्मिनेशन शॉक कहते हैं।

 सन्दर्भ 

श्रेणी:सौर मंडल
श्रेणी:सूर्य
श्रेणी:प्लाज्मा
सोलर प्रोब प्लस

right|250px|thumb|नासा के सोलर प्रोब+ का कलाकार द्वारा चित्र
सोलर प्रोब प्लस नासा द्वारा सूर्य के कोरोना व सौर वायु का रहस्य जानने के लिए भेजा गया एक अंतरिक्ष यान है। यह यान मूलतः वर्ष २०१५ में भेजा जाना प्रस्तावित था, परन्तु कई देरियों के बाद अंततः इसे १२ अगस्त २०१८ को अंतरिक्ष में भेज दिया गया। इस यान का नाम फिजिसिस्‍ट यूजीन न्‍यूमैन पार्कर के नाम पर रखा गया है। इन्‍होंने तारों द्वारा ऊर्जा संचारित करने के कई अवधारणाएं पेश की थीं। नासा के इस यान का नाम पहली बार किसी जीवित वैज्ञानिक के नाम पर रखा गया है। सोलर प्रोब प्लस सूर्य के काफी निकट तक पहुँचेगा और इसका डिजाइन व निर्माण कार्य अनुभवी एप्लाइड फिजिक्स लैब (एपीएल) द्वारा किया जाएगा। इस अभियान को भेजे जाने में सात वर्ष का समय लग जाएगा। ये यान सूर्य के काफी निकट पहुँचकर लगभग ७० लाख कि॰मी॰ दूरी पर रहकर अपना कार्य करेगा। सूर्य के कोरोना व सौर वायु के बारे में इससे काफी तथ्य उजागर होने की संभावनाएँ हैं। नासा का यह अभियान एरीज के वैज्ञानिकों द्वारा सूर्य पर किए जा रहे अध्ययन में भी लाभकारी सिद्ध होगा।सोलर प्रोब प्लस मिशन से एरीज के वैज्ञानिक उत्साहित। याहू जागरण। ११ जून २००९

वैज्ञानिक लक्ष्य
 सौर हवा के स्रोतों पर चुंबकीय क्षेत्र की संरचना और गतिशीलता को निर्धारित करना।
 उस उर्जा का प्रवाह ट्रेस करना जो कोरोना को ताप देता है और सौर हवा को गति देता है।
 निर्धारित करना कि कौनसे तंत्र ऊर्जाशील कणों को गति और परिवहन प्रदान करते हैं।
 सूर्य के निकट धुंधला प्लाज्मा और सौर हवा और ऊर्जावान कण गठन पर इसके प्रभाव का पता लगाना।

 सन्दर्भ 

बाहरी कड़ियाँ

श्रेणी:अंतरिक्ष यान
एबेल एस४०७० गैलेक्सी समुह

300px|thumb|एबेल ऍस७४० गैलेक्सी समूह (हब्बल द्वारा ली गई तस्वीर) 
एबेल एस४०७० एक अदभुत गैलेक्सियों का एक समुह है। यह पृथ्वी से ४५ करोड़ प्रकाश वर्ष दूर है और आकाश में नरतुरंग तारामंडल के क्षेत्र में नज़र आता है।गैलेक्सी समुह एबेल S0740, अंतरिक्ष हब्बल द्वारा ली गयी तस्वीर के मध्य मे अंडाकार गैलेक्सी ईएसओ ३२५-जी००४ है। इस में गैलेक्सियों के अलावा कुछ तारे भी बिखरे-बिखरे से नजर आते रहे हैं। महाकाय अंडाकार गैलेक्सी लगभग १००,००० प्रकाश वर्ष चौड़ी है और इसमे १०० अरब तारे है, लगभग हमारी अपनी गैलेक्सी आकाशगंगा के समान है।

 इन्हें भी देखें 
 गैलेक्सी
 क्षीरमार्ग (हमारी गैलेक्सी, जिसे मंदाकिनी भी कहते हैं)
 अंडाकार गैलेक्सी

 सन्दर्भ 

श्रेणी:गैलेक्सियाँ
अंतरतारकीय माध्यम

thumb|medium|right|आयनीकृत हाइड्रोजन का फैलाव (जिसे खगोलज्ञ पुरातन खगोलीय शब्दावली अनुसार H II कहते हैं) जो पृथ्वी के उत्तरी गोलार्ध से विस्कन्सिन Hα मैपर  से दिखाई देता है। यह अंतरतारकीय माध्यम स्वरूप फैला हुआ है।
अंतरखगोलीय माध्यम या अंतरतारकीय माध्यम हाइड्रोजन और हिलीयम के कणों का मिश्रण होता है जो अत्यंत कम घनत्व की स्थिती में सारे ब्रह्मांड में फैला हुआ रहता है। आयनीकृत हाइड्रोजन के फैलाव (जिसे खगोलज्ञ पुरातन खगोलीय शब्दावली अनुसार H II कहते हैं) का पृथ्वी के उत्तरी गोलार्ध से विस्कन्सिन Hα मैपर  द्वारा लिया गया हुआ चित्र दिखाया गया है। यह अंतरतारकीय माध्यम स्वरूप फैला हुआ है।

 अन्य भाषाओँ में 
अंग्रेज़ी में "अंतरतारकीय" को "इन्टरस्टॅलर" (interstellar) और "अंतरतारकीय माध्यम" को "इन्टरस्टॅलर मीडयम" (interstellar medium) कहते हैं। 

 अंतरतारकीय पदार्थ 

इस सारणी में मिलकी वे आकाशगंगा के अंतरखगोलीय पदार्थ के घटकों की सूची दी गई है।

+ Table 1: Components of the interstellar mediumBased on Table 1 of , with additional details from the text of the same paper.ComponentFractional  VolumeScale Height(pc)Temperature(K)Density(atoms/cm³)State of hydrogen  Primary observational techniquesMolecular clouds < 1%  70  10—20  102—106  molecular  Radio and infrared molecular emission and absorption linesCold Neutral Medium (CNM)  1—5%  100—300  50—100  20—50  neutral atomic  H I 21 cm line absorptionWarm Neutral Medium (WNM) 10—20%  300—400 6000—10000  0.2—0.5  neutral atomic H I 21 cm line emissionWarm Ionized Medium (WIM)20—50% 1000  8000  0.2—0.5  ionized  Hα emission and pulsar dispersionH II regions  < 1%  70  8000  102—104  ionized  Hα emission and pulsar dispersionCoronal gasHot Ionized Medium (HIM)30—70%  1000—3000  106—107  10−4—10−2  ionized(metals also highly ionized)  X-ray emission; absorption lines of highly ionized metals, primarily in the ultraviolet

 इन्हें भी देखें 
 खगोलशास्त्र से संबंधित शब्दावली

 सन्दर्भ 

श्रेणी:अंतरिक्ष
लिलोढ़

लिलोढ़ (LILODH) गाँव, भारत देश के हरियाणा राज्य की कोसली तह्सील में है। इस गाँव में मुख्यत यादव परिवार निवास करते हैं जिनमे भी डागर गोत मुख्य है। इस गाँव को दुलोठ गाँव जो की डागर गोत्र का ही गाँव है और अब राजस्थान में है से आये हुए दो भाइयो ने लिलोढ़ और भाकली को बसाया था समय का तो पता नहीं परन्तु एक परिवार से ५००-६०० परिवार होने में ४०० साल तो लगे ही होंगे। इस गाँव में एक पुराना ठाकुर जी का मंदिर है और गाँव वालो का विश्वास है की ठाकुर जी हमारी फसल को कोई नुकसान नहीं होने देंगे। एक मंदिर यहाँ पर और भी है वह मंदिर न होकर एक प्रकार का सीमा पत्थर लगता है क्योंकि इतिहास के अनुसार यह एक सम्राट अशोक का सीमा स्तम्ब है। मेरे ताउजी श्री सावल सिंह जब जानवरों को चराया करते थे तो वह पत्थर एक जाल के नीचे था और यह कोई पुराणी बात नहीं है अब जनता की मर्जी की वह कब पत्थर को भगवान बना दे पता ही नहीं चलता इस गाँव को हरियाणा में सबसे अधिक शास्त्रियों (संस्कृत अध्यापक) का गाँव होने का गौरव प्राप्त है

श्रेणी:हरियाणा के गाँव
विकासवाद का इतिहास

right|300px|thumb|अर्न्स्ट हैकेल द्वारा प्रतिपादित "जीवन वृक्ष"; इससे स्पष्ट होता है कि १९वीं शती में यह विचार आगे आने लगा था कि जीवों का क्रमिक विकास होकर मनुष्य बना है।
विकासवाद (Evolutionary thought) की धारणा है कि समय के साथ जीवों में क्रमिक-परिवर्तन होते हैं। इस सिद्धान्त के विकास का लम्बा इतिहास है। १८वीं शती तक पश्चिमी जीववैज्ञानिक चिन्तन में यह विश्वास जड़ जमाये था कि प्रत्येक जीव में कुछ विलक्षण गुण हैं जो बदले नहीं जा सकते। इसे इशेंसियलिज्म (essentialism) कहा जाता है। पुनर्जागरण काल में यह धारणा बदलने लगी।

१९वीं शती के आरम्भ में लैमार्क ने अपना विकासवाद का सिद्धान्त दिया जो क्रम-विकास (evolution) से सम्बन्धित प्रथम पूर्णत: निर्मित वैज्ञानिक सिद्धान्त था। सर जे . डब्ल्यू डासन कहते हैं कि ' विज्ञान को बन्दर और मनुष्य के बीच की आकृति का कुछ भी पता नहीं है । मनुष्य की प्राचीनतम अस्थियाँ भी वर्तमान मनुष्य जैसी ही हैं । इनसे उस विकास का कुछ पता नहीं लगता , जो इस मनुष्य शरीर के पहले हुआ था । ' 

 इन्हें भी देखें 
 क्रम-विकास (Evolution)
 लैमार्कवाद
 डार्विनवाद
 जीवजाति का उद्भव (Origin of Species)

 बाहरी कड़ियाँ 
 UC Berkeley's History of Evolutionary Thought
 Darwin's precursors and influences by John Wilkins. Part of the Talk.Origins Archive.
 The Alfred Russel Wallace Page
 सृष्टि व ब्रह्मांड: उत्पत्ति (भाग १) (वैज्ञानिक सिद्धान्त)
 सृष्टि व ब्रह्माण्ड की उत्पत्ति भाग -२ (वैदिक विचार)
 विकसित होता विकासवाद (कल्कि आन हिन्दी)

श्रेणी:विज्ञान का इतिहास
श्रेणी:विचारों का इतिहास
श्रेणी:विकासवाद
एर्न्स्ट हेक्केल

right|thumb|26 वर्ष की आयु में एर्न्स्ट हैक्केल
एर्न्स्ट हाइनरिख हेकेल, (Ernst Heinrich Haeckel, १६ फ़रवरी १८३४ - ९ अगस्त १९१९), जर्मन प्राणिविज्ञानी, प्राध्यापक, कलाकर तथा दार्शनिक थे। इन्होने हजारों जीवजन्तुओं को खोजा, उनका वर्न किया एवं उनका नामकरण किया। हेक्केल ने डार्विन के सिद्धान्तों को जर्मनी में प्रचारित-प्रसारित किया। 

 जीवनी 
एर्न्स्ट हेक्केल का जन्म प्रशिया के पॉट्सडैम नगर में हुआ था। इन्होंने बर्लिन, वर्ट् सबुर्ख (Wurzburg) तथा विएना में फ़िख़ों (Virchone), कलिकर (Kolliker) तथा जोहैनीज़ मुलर (Johannes Muller) के अधीन अध्ययन कर चिकित्साशास्त्र के स्नातक की उपाधि सन् 1857 में प्राप्त की।

कुछ समय तक चिकित्सक का काम करने के पश्चात् आप जेना विश्वविद्यालय में प्राणिविज्ञान के प्रवक्ता तथा सन् 1865 में प्रोफेसर नियुक्त हुए।

डार्विन के सिद्धांत से बहुत प्रभावित होकर आपने "सामान्य आकारिक" पर महत्वपूर्ण ग्रंथ सन् 1866 में, दो वर्ष बाद "सृजन का प्रकृतिविज्ञान" तथा सन् 1874 में "मानवोद्भवविज्ञान" शीर्षक ग्रंथ लिखे। प्राणियों के विकास में पुनरावर्ती क्रमों का इन्होंने प्रतिपादन किया तथा जंतुओं के आपसी सबंधों का दिग्दर्शन कराने के लिए एक आनुवंशिक सारणी तैयार की। रेडियोलेरिया, गहन सागरीय मेड्युसाओं तथा सेराटोसाओं और साइफॉनोफोराओं पर अत्युत्तम प्रबंध लिखने के अतिरिक्त हेकेल ने व्यवस्थित जातिवृक्ष नामक एक बड़ा ग्रंथ भी लिखा। इनके कुछ अन्य वैज्ञानिक ग्रंथ बड़े लोकप्रिय हुए।

विकास सिद्धांत (Evolution theory) के दार्शनिक पहलू का भी अपने गंभीर अध्ययन किया तथा धर्म के स्थान पर एक वैज्ञानिक अद्वैतवाद का प्रचार किया। हेकेल के अद्वैतवाद में प्रकृति का कोई उद्देश्य या अभिकल्पना, नैतिक व्यवस्था, मानवीय स्वतंत्रता अथवा वैयक्तिक ईश्वर को कोई स्थान नहीं है। हेकेल ने अपने समय के बुद्धिजीवियों में स्वतंत्र विचार करने की एक लहर उत्पन्न कर दी तथा प्रायोगिक जीवविज्ञान के विकास में महत्वपूर्ण योगदान दिया।

 बाहरी कड़ियाँ 
 Marine Biological Laboratory Library — An exhibition of material on Haeckel, including background on many Kunstformen der Natur plates
 University of California, Berkeley — Ernst Haeckel biography
 Ernst Haeckel – Evolution's controversial artist. A slide-show essay about Ernst Haeckel.
 Kunstformen der Natur, Wikimedia Commons: over 100 detailed animal drawings.
 Kunstformen der Natur, scanned (from biolib.de Stuebers Online Library)
 PNG alpha-transparencies of Haeckel's "Kustformen der natur"
 Proteus — An animated documentary film on the life and work of Ernst Haeckel
 Ernst Haeckel Haus and Ernst Haeckel Museum in Jena

हेक्केल, एर्न्स्ट
हेक्केल, एर्न्स्ट
हेक्केल, एर्न्स्ट
हेक्केल, एर्न्स्ट
आर एल फ्रांसिस

right|200px|thumb|आर एल फ्रांसिस

आर एल फ्रांसिस, निर्धन ईसाई मुक्ति आन्दोलन (Poor Chrischian Liberationa Movement) के राष्ट्रीय अध्यक्ष हैं। वे भारत की ईसाई मिशनरियों के बीच व्याप्त भेदभाव और कटुता के खिलाफ लगातार अपनी आवाज बुलंद किये हुए हैं

 परिचय 
निर्धन ईसाई मुक्ति आन्दोलन का विचार है कि चर्च का ध्यान सिर्फ संख्या में इजाफा करने में है, लोगो के जीवन स्तर सुधारने में नहीं। इसका सबसे महत्वपूर्ण उदाहरण है जो पैसा विदेशो से आता है उसका उपयोग अच्छे जगह पर जमीन खरीदने में या अच्छी जिन्दगी जीने में खर्च कर देते हैं। इसका यह भी मत है कि दलितो और वनवासियों का धर्म-परिवर्तन रोका जाय। धर्म का परिवर्तन करके किसी भी समाज से घट रही बुराईयों को नहीं हटाया जा सकता है। इसके लिए पैसे खर्च होते हैं वह गरीब ईसाईयों के जीवन स्तर को ऊपर उठाने के लिए खर्च किया जाय।

इनका आरोप है कि कुछ लोगो का चर्चों के कार्यकलापों पर अधिकार है बाकी सिर्फ नाम मात्र के ही है। यदि चर्च को भारत ने गरीबी दूर करने के उतनी ही फिक्र है तो जो गरीब ईसाई है उनको वह छात्रवृत्ति क्यों नहीं देती।

 बाहरी कड़ियाँ 
 चर्च का झूठ (लेखक - श्री आर एल फ्रांसिस)
 पोप पोषित मिशनरियों के पाप (बिस्फोट; लेखक - श्री आर एल फ्रांसिस)

श्रेणी:ईसाई लोग
श्रेणी:सुधारक
पिपरमिंट

right|thumb|250px|फूल सहित पिपरमिन्ट

पिपरमिंट (Peppermint; वैज्ञानिक नाम - मेंथा-पिपरिता) एक शंकर प्रजाति का 'मिंट' है जो 'मेंथा एक्वेटिका' और 'मेंथा स्पिकाटा" का शंकर करके बना है। यह यूरोपीय पौधा है जो अब विश्व के अनेक देशों में पैदा किया जाता है। भारत पिपरमिंट का प्रमुख उत्पादक देश बन गया है।

 बाहरी कड़ियाँ 
 मेंथा यानी पिपरमिंट : यूपी ने अकेले चीन को पछाड़ दिया  (दैनिक जागरण)
 मेंथा ऑयल
 पिपरमिंट के घरेलु नुस्खे  (Interesting Portal)
 पिपरमिट का प्रयोजन्न
 पिपर्मिट

श्रेणी:औषधीय पौधे
श्रेणी:वनस्पति
विश्वसनीयता इंजीनियरी

विश्वसनीयता इंजीनियरी (reliability engineering), इंजीनियरी की वह शाखा है जो निकायों या उनके घटकों द्वारा निर्धारित स्थितियों में, अपना निर्धारित कार्य, निर्धारित समय तक, करने की क्षमता का विवेचन करती है। किसी तंत्र की विश्वसनीयता को हमेशा एक प्रायिकता के रूप में व्यक्त किया जाता है।

 बाहरी कड़ियाँ 
 American Society for Quality 
 Carnegie Mellon Software Engineering Institute
 IEEE Reliability Society
 NASA Hardware and Software Reliability report 
 NIST/SEMATECH, "Engineering Statistics Handbook", 
 Society of Reliability Engineers
 University of Maryland Reliability Engineering Program
 Models and methods regarding reliability analysis
 UK Defence Standardization Organisation's Home on the Web 
 Center for Risk and Reliability at University of Maryland, College Park
 On-line Reliability Engineering Resources for the Reliability Professional
 Online Reliability calculator
 MTBF Calculator (Reliability Calculation System)
 EURELNET European Reliability Network   (Failure Mechanismes and Materials Database)

श्रेणी:तन्त्रीय अभियान्त्रिकी
*
ध्वनि संचालित एक्स्चेंज

thumb|BBPS|350px| आवाज क्रासिंग में से एक नोट यहाँ दिखाया गया है।
ध्वनिसंचालित एक्स्चेंज (अंग्रेज़ी: वॉयस ऑपरेटेड एक्सचेंज, लघुरूप: वीओएक्स या वॉक्स) एक इलेक्ट्रॉनिक उपकरण होता है, एक वॉकी-टॉकी जैसा होता है। इस प्रणाली द्वारा बहुत हल्की सी ध्वनि या मानव वार्तालाप को पकड़कर स्पीकर में संवर्धित कर सुनाया जा सकता है।वी.ओ.एक्स । हिन्दुस्तान लाइव। २९ नवम्बर २००९ ये ध्वनि संकेत मिलते ही स्वतः ही कार्य चालू कर देता है। जब उपभोक्ता इसमें बोलता है, सिर्फ उतनी देर तक ही ट्रांसमीटर चालू रहता है और बोलना रूकते ही यह भी स्वतः ही बंद हो जाता है। यह प्रयोग किए जाने वाले पी.टी.टी (प्रेस टू टॉक) बटन से कहीं बेहतर होता है। इसके साथ ही इसे मैनुअल तरीके से भी प्रयोग किया जा सकता है। मोबाइल फोन उपकरणों में वी.ओ.एक्स का प्रयोग बैटरी चार्ज बचाने के किये किया जाता है। कुछ मोबाइल फोन, टू वे रेडियो, फोन रिकॉर्डर और टेप रिकॉर्डर आदि में भी वीओएक्स का विकल्प होता है। 

वीओएक्स में एक ट्रांसमीटर लगा होता है, जो कि सूचनाओं को ग्रहण करता है। इसका ध्वनि पकड़ने वाला माइक्रोफोन जिसे ईयरपीस भी कहते हैं, ये सिर के पास होता है और सेंसर चेहरे के पास, ताकि आवाज की जसा सी भी फुसफुसाहट को भी सुना जा सकें। ध्वनि के समाप्त होने के कुछ अंतराल तक इसका सर्किट सक्रिय रहता है, इस निश्चित अंतराल में कोई ध्वनि न मिलने की दशा में स्वत: ही बंद हो जाता है। दोबारा थोड़ी सी भी आवाज होते ही यह स्वतः ही सक्रिय हो जाता है। 

इसका प्रणाली का प्रयोग हाल ही में २६ नवम्बर २००८ मुंबई में श्रेणीबद्ध गोलीबारी में राष्ट्रीय सुरक्षा समूह की टीम ने किया था। नासा के अभियानों में भी दौरान वीओएक्स का प्रयोग बहुत हुआ था, जिसने इस तकनीक को चलन में ला दिया। बम कांड या गोलीबारी आदि की स्थिति में इस स्विच के लिए एक बड़ी समस्या होती है। भीषण गोलाबारी और फायरिंग के समय यह स्विच उसकी आवाज से भी सक्रिय हो जाता है, जो इस उपकरण की प्रमुख कमी है।

 सन्दर्भ 

 बाहरी कड़ियाँ 
 तकनीकी ज्ञान हिंदी में

श्रेणी:इलेक्ट्रॉनिक युक्तियाँ
श्रेणी:संवर्धन
श्रेणी:दूरसंचार
दिक्पात

right|250px
खगोलशास्त्र में, दिक्पात (अंग्रेज़ी: डेक्लिनेशन, लघुरूप. dec या δ) भूमध्यीय निर्देशांक प्रणाली के दो निर्देशांकों में से एक होता है। दूसरा निर्देशांक दायां आरोहण या घंटा कोण होता है। झुकाव की तुलना अक्षांश से की जा सकती है। इसका मापन डिग्री उत्तर या दक्षिण में किया जाता है। खगोलीय भूमध्य रेखा के उत्तर के बिन्दु घनात्मक झुकाव व उसके दक्षिण वाले बिन्दु ऋणात्मक झुकाव पर होते हैं।

 खगोलीय भूमध्य रेखा पर बिन्दु का झुकाव 0° होता है।
 खगोलीय उत्तरी ध्रुव के बिन्दु का झुकाव +९०° एवं
 खगोलीय दक्षिणी ध्रुव के बिन्दु का झुकाव -९०° होता है।

श्रेणी:खगोलशास्त्र
श्रेणी:ज्योतिष के तकनीकी आयाम
दायाँ आरोहण

right|250px|thumb|भूमध्यीय निर्देशांक 
दायां आरोहण (अंग्रेज़ी:राइट असेंशन, लघुरूप RA; चिह्नα) एक खगोलीय माप होता है, जो भूमध्यीय निर्देशांक प्रणाली के दो निर्देशांकों में से एक है। दूसरा निर्देशांक झुकाव (खगोलीय) होता है।

श्रेणी:खगोलशास्त्र
श्रेणी:ज्योतिष के तकनीकी आयाम
गोंद

thumb|right|एक वृक्ष से स्रावित होता गोंद
गोंद पौधा का एक उत्सर्जी पदार्थ है जो कोशिका भित्ति के सेलूलोज के अपघटन के फलस्वरूप बनता है। सूखी अवस्था में यह रवा के रूप में पाया जाता है, किन्तु पानी में डालने पर यह फूलकर चिपचिपा बन जाता है। इसका उपयोग कागज आदि विभिन्न पदार्थों को चिपकाने में होता है तथा यह हमारी सेहत के लिए भी खूब लाभदायक होता है। अकेशिया सेनीगल से हमें सबसे अच्छा गोंद मिलता है। बबूल, आम और नीम आदि पौधों से भी गोंद निकलता है इसका उपयोग दवा बनाने एवं विभिन्न उद्योग धंधों में होता है।

श्रेणी:उत्सर्जन
टाइटन (यूनानी चरित्र)

thumbnail|200px|टाइटन एवं दैत्य, जिनमें एफ़ियेल्टस बायें दिखाये गये हैं, गुस्ताव डोएअरे का दांते की क्रुति डिवाइन कॉमेडी के लिए बनाया चित्र
टाइटन नाम यूनान के पौराणिक साहित्य से लिया गया है। देवी ज़ी यानि पृथ्वी ने अपने पुत्र यूरेनस, एक आकाशीय देवता से छ: पुत्र और छ: पुत्रियों को सबसे पहले जन्म दिया। वे सभी बड़े ही बलवान और विशालकाय थे। इन सभी को टाइटन कहा गया। हेसियड की थियोगोनी के अनुसार टाइटन बारह ही थे लेकिन कुछ प्राचीन यूनानी ग्रन्थों में अन्य टाइटनों का उल्लेख भी मिलता है।टाइटन को जानिए । स्वनलोक। रविवार, ४ अक्टूबर २००९। विवेक सिंह

टाइटनों में सबसे छोटा क्रोनोस था जो सबसे अधिक शक्तिशाली भी था। यूरेनस के अत्याचारों से तंग आकर ज़ी ने अपने इस पुत्र को उसके विरुद्ध उकसाया और क्रोनोस भी यूरेनस के बढ़ते अत्याचारों से दु:खी था। उसने अपने पिता को अपद्स्थ करके टाइटनों के राज-सिंहासन पर अधिकार कर लिया और यूरेनस को नपुंसक बनाकर छोड़ दिया गया। क्रोनोस ने अपनी बहन रिआ को अपनी पत्नी और महारानी बनाया, जिसे धरती और उत्पादकता की देवी माना जाता है। क्रोनोस अपनी संतानों को खा जाया करता था, 
thumbnail|left|400px|युरेनस का सैटर्न द्वारा संहार, जिसमें कई टाइटन दिखाये गये हैं, जियोर्जियो वसारी द्वारा एकचित्र
लेकिन रिआ ने अपने पुत्र जियूस के स्थान पर क्रोनोस को कपड़े में लपेट कर पत्थर का टुकड़ा दे दिया जिसे वह निगल गया और इस प्रकार जियूस बच गया जिसने आगे चलकर अपने अत्याचारी हो चुके पिता को प्रसिद्ध टाइटनों और ओलम्पियनों के युद्ध में हराया। इस युद्ध के बाद क्रोनोस का साथ देने वाले टाइटनों को तारतारस (पाताल लोक या नरक) में बन्दी बनाकर भेज दिया गया। आयु में सबसे बड़े टाइटन ओशियनस ने अपनी बहन टेथीज को पत्नी बनाया और पूरी पृथ्वी के जल, झरनों, नदियों और समुद्र का स्वामी बना। टेथीज को धरती पर जल का समान वितरण करने वाली देवी माना जाता है। इसने झरनों और नदियों को जन्म दिया। इसी प्रकार अन्य टाइटन भाई बहनों ने भी आपस में विवाह किए और पति-पत्नी बने।

 सन्दर्भ 

 बाहरी कड़ियाँ 

 थेयोई परियोजना, टाइटन्स 
 यूनानी साहित्य, टाइटन्स 

श्रेणी:यूनानी संस्कृति
श्रेणी:यूनानी देवता
ईसबगोल

right|thumb|300px|ईसबगोल का पुष्पित पौधा
right|thumb|300px|ईसबगोल के फूल का पास से दृष्य
अंगूठाकार|इसबगोल की भूसी
ईसबगोल (Plantago ovata) एक एक झाड़ीनुमा पौधा है जिसके बीज का छिलका कब्ज, अतिसार आदि अनेक प्रकार के रोगों की आयुर्वेदिक औषधि है। संस्कृत में इसे ' स्निग्धबीजम् ' कहा जाता है। ईसबगोल का उपयोग रंग-रोगन, आइस्क्रीम और अन्य चिकने पदार्थों के निर्माण में भी किया जाता है

'इसबगोल' नाम एक फारसी शब्द से निकला है जिसका अर्थ है 'घोड़े का कान', क्योंकि इसकी पत्तियाँ कुछ उसी आकृति की होती हैं।

इसबगोल के पौधे एक मीटर तक ऊँचे होते हैं, जिनमें लंबे किंतु कम चौड़े, धान के पत्तों के समान, पत्ते लगते हैं। डालियाँ पतली होती हैं और इनके सिरों पर गेहूँ के समान बालियाँ लगती हैं, जिनमें बीज होते हैं। इस पौधे की एक अन्य जाति भी होती है, जिसे लैटिन में 'प्लैंटेगो ऐंप्लेक्सि कैनलिस' कहते हैं। पहले प्रकार के पौधे में जो बीज लगते हैं उन पर श्वेत झिल्ली होती है, जिससे वे सफेद इसबगोल कहलाते हैं। दूसरे प्रकार के पौधे के बीज भूरे होते हैं। श्वेत बीज औषधि के विचार से अधिक अच्छे समझे जाते हैं। एक अन्य जाति के बीज काले होते हैं, किन्तु उनका व्यवहार औषध में नहीं होता।

इस पौधे का उत्पत्तिस्थान मिस्र तथा ईरान है। अब यह पंजाब, मालवा और सिंध में भी लगाया जाने लगा है। विदेशी होने के कारण प्राचीन आयुर्वेदिक ग्रंथों में इसका उल्लेख नहीं मिलता। आधुनिक ग्रंथों में ये बीज मृदु, पौष्टिक, कसैले, लुआबदार, आँतों को सिकोड़नेवाले तथा कफ, पित्त और अतिसार में उपयोगी कहे गए हैं।

यूनानी पद्धति के अरबी और फारसी विद्वानों ने इसकी बड़ी प्रशंसा की है और जीर्ण आमरक्तातिसार (अमीबिक डिसेंट्री), पुरानी कोष्ठबद्धता इत्यादि में इसे उपयोगी कहा है। इसबगोल की भूसी बाजार में अलग से मिलती है। सोने के पहले आधा या एक तोला भूसी फाँककर पानी पीने पर सबेरे पेट स्वच्छ हो जाता है। यह रेचक (पतले दस्त लानेवाला) नहीं होता, बल्कि आँतों को स्निग्ध और लसीला बनाकर उनमें से बद्ध मल को सरलता से बाहर कर देता है। इस प्रकार कोष्ठबद्धता दूर होने से यह बवासीर में भी लाभ पहुँचाता है। रासायनिक विश्लेषण से बीजों में ऐसा अनुमान किया जाता है कि इससे उत्पन्न होनेवाला लुआब और न पचनेवाली भूसी, दोनों, पेट में एकत्र मल को अपने साथ बाहर निकाल लाते हैं। इसकी खेती अब राजस्थान में भी की जाने लगी है

 बाहरी कड़ियाँ 
 विदेशी मुद्रा कमाएं औषधीय फसल ईसबगोल लगाएं (कृषिका)
 अद्भुत औषधि- ईसबगोल (आनलाइन हिन्दी पत्रिका - 'अभिव्यक्ति')
 ईसबगोल
 ईसबगोल की खेती : लागत कम मुनाफा अधिक
 Plants For A Future: Plantago ovata
 USDA Plants Profile: Plantago ovata

श्रेणी:औषधीय पौधे
पायोनियर १०

thumb|230px|१९७३ में बृहस्पति ग्रह के पास से गुज़रते हुए पायोनियर १० का काल्पनिक चित्रण
पायोनियर १० एक २५८ किलोग्राम का अमेरिकी अंतरिक्ष यान है। इसे २ मार्च १९७२ को अमेरिकी अंतरिक्ष अनुसन्धान संस्था नासा ने एक ऐटलस-सेंटौर रॉकेट के ज़रिये अंतरिक्ष में छोड़ा। १५ जुलाई १९७२ से १५ फ़रवरी १९७३ के काल में यह हमारे सौर मंडल के क्षुद्रग्रह घेरे (ऐस्टरौएड बॅल्ट) को पार करने वाला पहला मानव-कृत यान बना। ६ नवम्बर १९७३ को इसने बृहस्पति ग्रह की तस्वीरें लेना शुर किया और ४ दिसम्बर १९७३ को बृहस्पति से केवल १,३२,२५२ किमी की दूरी पर पहुँचकर फिर उस से आगे निकल गया। चलते-चलते यह हमारे सौर मंडल के बाहरी क्षेत्रों में जा पहुँचा है। कम ऊर्जा के कारण २३ जनवरी २००३ के बाद इस यान का पृथ्वी से संपर्क टूट गया। उस समय यह पृथ्वी से १२ अरब किमी (८० खगोलीय ईकाईयों) की दूरी पर था।Robot spacecraftFrontiers in spaceFacts on File science library , Joseph A. Angelo, Infobase Publishing, 2007, ISBN 978-0-8160-5773-3, ... The spacecraft signal was last detected on January 23, 2003, after an uplink message was transmitted to turn off the remaining operational equipment ...

 इन्हें भी देखें 
 पायोनियर ११
 बृहस्पति ग्रह

 सन्दर्भ 

श्रेणी:अंतरिक्ष यान
श्रेणी:बृहस्पति के अंतरिक्ष यान
श्रेणी:अमेरिका के अंतरिक्ष यान
पायोनियर ११

thumb|230px|शनि ग्रह के पास से गुज़रते हुए पायोनियर ११ का काल्पनिक चित्रण
पायोनियर ११ एक २५९ किलोग्राम का अमेरिकी अंतरिक्ष यान है। इसे ६ अप्रैल १९७३ को अमेरिकी अंतरिक्ष अनुसन्धान संस्था नासा ने एक रॉकेट के ज़रिये अंतरिक्ष में छोड़ा। हमारे सौर मंडल के क्षुद्रग्रह घेरे (ऐस्टरौएड बॅल्ट) और बृहस्पति ग्रह से गुजरने वाला यह दूसरा मानव-कृत यान था। २ दिसम्बर १९७४ में यह बृहस्पति से केवल ४३,००० किमी की दूरी से निकला। १९७९ में यह पहला यान बना जिसने शनि ग्रह के समीप जाकर उसपर अनुसन्धान किया और उसकी तस्वीरें वापस पृथ्वी भेजीं। चलते-चलते यह हमारे सौर मंडल के बाहरी क्षेत्रों में जा पहुँचा है। कम ऊर्जा के कारण ३० नवम्बर १९९५ के बाद इस यान का पृथ्वी से संपर्क टूट गया।Robot spacecraftFrontiers in spaceFacts on File science library , Joseph A. Angelo, Infobase Publishing, 2007, ISBN 978-0-8160-5773-3, ... The Pioneer 11 spacecraft was launched on April 5, 1973, and swept by Jupiter at an encounter distance of only 43000 kilometers (26720 miles) on December 2, 1974 ...

 इन्हें भी देखें 
 पायोनियर १०
 बृहस्पति ग्रह
 शनि ग्रह

 सन्दर्भ 

श्रेणी:अंतरिक्ष यान
श्रेणी:बृहस्पति के अंतरिक्ष यान
श्रेणी:शनि के अंतरिक्ष यान
श्रेणी:अमेरिका के अंतरिक्ष यान
जूनो (अंतरिक्ष यान)

thumb|240px|बृहस्पति के आगे जूनो शोध यान का काल्पनिक चित्र
जूनो (अंग्रेज़ी: Juno) अमेरिकी अंतरिक्ष अनुसन्धान परिषद्, नासा, द्वारा हमारे सौर मंडल के पाँचवे ग्रह, बृहस्पति, पर अध्ययन करने के लिए पृथ्वी से ५ अगस्त २०११ को छोड़ा गया एक अंतरिक्ष शोध यान है। लगभग ५ वर्ष लंबी यात्रा के बाद ५ जुलाई २०१६ को यह बृहस्पति तक पहुँचने में सफल रहा। इस अभियान पर लगभग १.१ अरब डॉलर की लागत का अनुमान है।

 यान यात्रा और शोध योजना 
इसे पृथ्वी से बृहस्पति पहुँचने में लगभग ५ साल लगे और ५ जुलाई २०१६ में बृहस्पति के इर्द-गिर्द ऐसी परिक्रमा कक्षा में स्थान ले लिया जो इसे उस ग्रह के ध्रुवों के ऊपर से ले जाया करेगी। वैज्ञानिक इसे बृहस्पति के ३७ चक्कर लगवाएँगे, जिन्हें पूरा करने में इसे फ़रवरी २०१८ तक का समय लग जाएगा। इस समय में यह यान उस ग्रह की बनावट, चुम्बकीय क्षेत्र और (कुछ हद तक) मौसम के बारे में जानकारी बटोरकर पृथ्वी की ओर प्रसारित करता रहेगा। बृहस्पति एक गैस दानव ग्रह है और जूनो यान यह पता लगाने की कोशिश करेगा की उस हज़ारों मील मोटी गैस की परत के नीचे कोई पत्थरीला केंद्र है भी कि नहीं। वातावरण में आक्सीजन और हाइड्रोजन की मात्राओं का अध्ययन करके पानी की मात्रा का भी अंदाज़ा लगाने का प्रयास किया जाएगा। फरवरी २०१८ में, ग्रह की ३७ परिक्रमाएँ पूरी होने पर इस यान को धीमा कर के बृहस्पति के वायुमंडल में घुसाकर ध्वस्त कर दिया जाएगा।Juno - Mission Info  Accesses April 18th, 2011

 सौर उर्जा का प्रयोग 
बृहस्पति सूरज से दूर है और वहाँ सूरज की रोशनी बहुत मंद दिखती है, जिस से वहाँ पर पहुँचे हुए यानों में सौर उर्जा का प्रयोग संभव नहीं रहा है। उसकी बजाये सारे यानों ने परमाणु ऊर्जा इस्तेमाल की जाती रही है। लेकिन सौर प्रौद्योगिकी में तरक्की होने से अब ऐसे उपकरण बन गएँ हैं जो इस धीमी रोशनी में भी बिजली बना सकते हैं। जूनो बृहस्पति जाने वाला पहला यान होगा जो सौर ऊर्जा का प्रयोग करेगा। इस पर बड़े-बड़े सौर पैनल लगे हुए हैं जिनका कुल क्षेत्रफल ६५० वर्ग फ़ुट से भी अधिक है और जो हर समय लगभग ४५० वाट बिजली पैदा करेंगे।

नामकरण
इस यान का नामकरण यूनानी किंवदंतियों की एक देवी जूनो के नाम पर किया गया है जो कि बृहस्पति की पत्नी थी। बृहस्पति का मुख धुंध व बादलों से आच्छादित था। अतः कोई उसे देख नहीं पाता था। जूनो ने पहली बार धुंध को हटाकर बृहस्पति का चेहरा देखा था। गौरतलब है कि इस उपग्रह से भी यही अपेक्षित है कि बृहस्पति ग्रह के गैसीय वातावरण को भेदकर उसकी भौगोलिक संरचना का पता लगाया जा सके।

 इन्हें भी देखें 
 बृहस्पति (ग्रह)

 सन्दर्भ 

श्रेणी:अंतरिक्ष शोध यान
श्रेणी:बृहस्पति के अंतरिक्ष यान
श्रेणी:अमेरिका के अंतरिक्ष यान
श्रेणी:हिन्दी विकि डीवीडी परियोजना
उच्च-वोल्टता डीसी पारेषण

thumb|right|300px|लम्बी दूरी की एक उच्च-वोल्टता डीसी पारेषण लाइन
thumb|right|300px| एकध्रुवी (मोनोपोल) HVDC प्रणाली का ब्लॉक चित्र
thumb|right|300px|द्विध्रुवी (bipolar) HVDC प्रणाली का ब्लॉक चित्र
thumb|right|300px|HVDC प्रणाली के लिये उपयुक्त १२ पल्स वाला SCR ब्रिज रेक्टिफायर

उच्च-वोल्टता डीसी पारेषण (high-voltage, direct current transmission) बड़ी मात्रा में विद्युत शक्ति के पारेषण की विधि है जिसमें विद्युत शक्ति परम्परागत एसी के बजाय डीसी रूप में भेजी जाती है। इसके कुछ विशिष्ट लाभ हैं; जैसे - लम्बी दूरी तक विद्युत शक्ति भेजने के लिये यह विधि सस्ती पड़ती है; इसमें उर्जा का क्षय कम होता है; कई लाइनों को आपस में जोड़ना आसान है (सिन्क्रोनाइजेशन की समस्या नहीं होती) आदि।

 इतिहास 
आधुनिक समय में प्रयुक्त एचवीडीसी पारेषण में १९३० के दशक में स्वीडेन के ASEA द्वारा विकसित तकनीक काम में आती है। इस तकनीक से विद्युत शक्ति भेजने वाली सबसे पुरानी लाइने सन् १९५१ में सोवियत संघ में मास्को और कसिरा के बीच, स्वीडेन और गोटलैण्ड के बीच १०-२० मेगावाट की सन् १९५४ में बनी लाइने आदि हैं। इस समय इस तरह की सबसे लम्बी पारेषण लाइन इंगा-सबा (Inga-Shaba) है जो १७०० किमी लम्बी है। यह कांगो के इंगा बांध से लेकर सबा कॉपर खान तक ६०० मेगावाट बिजली भेजती है।

भारत में कई एचवीडीसी परियोजनाएं हैं|

 विद्युत शक्ति परिवर्तन 
उच्च-वोल्टता डीसी पारेषण के केंद्र में एसी और डीसी के बीच रूपांतरण करने वाले उपकरण को कंवर्टर केहते हैं | आजकल, हर एचवीडीसी प्रणाली स्थिर कंवर्टर का प्रयोग करते हैं |  एचवीडीसी कन्वर्टर्स के दो प्रकार हैं :

१. लाइन-कॉम्युटेटेड कंवर्टर

२. वोल्टेज-सोर्स कंवर्टर

 लाइन-कॉम्युटेटेड कंवर्टर 
लाइन-कॉम्युटेटेड कन्वर्टर्स आज के समाज में सबसे सामान्य कन्वर्टर्स हैं | वे “थैरिस्टर” नामक यंत्र का उपयोग करते हैं | अधिकांश कन्वर्टरों में  "पुल सुधारक" मौजूद हैं | इन कन्वर्टरों में विद्युत प्रवाह  केवल एक दिशा में बहती है, और स्वतंत्रता की सिर्फ एक डिग्री है |

यद्यपि वे बहुत सार्वजनिक हैं, लाइन-कॉम्युटेटेड कन्वर्टर्स के कई दोष हैं, यथा :

१. वे आसानी से विद्युत शक्ति की दिशा को उलट नहीं सकते | 

२. उनकी असफलता होने की ज़्यादा संभावना हैं |

३. वे बाहरी प्रवाह पर निर्भर करते हैं |

 वोल्टेज-सोर्स कंवर्टर 
लाइन-कॉम्युटेटेड कन्वर्टर्स की समस्याओं को हल करने के लिए आजकल वोल्टेज-सोर्स कंवर्टर का आविष्कार किया गया | इन कन्वर्टरों “इन्सुलेटेड गेट बाइपोलर ट्रांसिस्टर” और अन्य नई तकनीकें का उपयोग करते हैं | इससे हम  कंवर्टर को स्वयं कॉम्युटेटेड बना सकते हैं , और इन कन्वर्टरों बाह्य यंत्रों पर निर्भरित नहीं हैं |  वे कमजोर एसी प्रणाली के साथ काम कर सकते हैं  |परंतु, वोल्टेज-सोर्स कन्वर्टरों लाइन-कॉम्युटेटेड कन्वर्टरों से अधिक महंगे हैं |

 बाहरी कड़ियाँ 
 भारत में विद्युत शक्ति
 छत्तीसगढ़: 1200 केवी की पारेषण लाइन बनेगी
 भारत में एचवीडीसी प्रणाली

श्रेणी:पारेषण
श्रेणी:विद्युत प्रौद्योगिकी
ई-पुस्तक

thumb|right|एक ई-पुस्तक को ई-पुस्तक रीडिंग डिवाइस पर देखते हुए।
thumb|अज़्बूका n516 ई-पुस्तक रीडर
ई-पुस्तक (इलेक्ट्रॉनिक पुस्तक) का अर्थ है डिजिटल रूप में पुस्तक। ई-पुस्तकें काग़ज़ की बजाय डिजिटल संचिका के रूप में होती हैं जिन्हें कंप्यूटर, मोबाइल एवं अन्य डिजिटल यंत्रों पर पढ़ा जा सकता है। इन्हें इंटर्नेट पर भी छापा, बाँटा या पढ़ा जा सकता है।ईपुस्तक छापें, हजारों मन जीतें! । सारथी। मार्च २००८ ये पुस्तकें कई फ़ाइल फॉर्मैट में होती हैं जिनमें पी॰डी॰ऍफ़॰ (पोर्टबल डॉक्यूमेंट फॉर्मैट), ऍक्स्पीऍस आदि शामिल हैं, इनमें पी॰डी॰ऍफ़॰ सर्वाधिक प्रचलित फॉर्मेट है। जल्द ही पारंपरिक किताबों और पुस्तकालयों के स्थान पर सुप्रसिद्ध उपन्यासों और पुस्तकों के नए रूप जैसे ऑडियो पुस्तकें, मोबाइल टेलीफ़ोन पुस्तकें, ई-पुस्तकें आदि उपलब्ध होंगी।अब आया ई-पुस्तकों का जमाना । न्यूज़ इन हिन्दी। २७ जनवरी २००९।

 ई-बुक रीडर 
ई-पुस्तको को पढ़ने के लिए कम्प्यूटर (अथवा मोबाइल) पर एक सॉफ्टवेयर की आवश्यकता होती है जिसे ई-पुस्तक पाठक (eBook Reader) कहते हैं। पीडीऍफ ई-पुस्तकों के लिए ऍडॉब रीडर तथा फॉक्सिट रीडर नामक दो प्रसिद्ध पाठक हैं। इनमें से ऍडॉब तो पी॰डी॰ऍफ॰ फॉर्मेट की निर्माता कम्पनी ऍ़डॉब वालों का है, ये आकार में काफी बड़ा है तथा पुराने सिस्टमों पर काफी धीमा चलता है, फॉक्सिट रीडर इसका एक मुफ्त एवं हल्का-फुल्का विकल्प है।

 ई-पुस्तक रीडर उपकरण 
ई-पुस्तकों को पढ़ने हेतु अब कुछ हार्डवेयर उपकरण अलग से भी उपलब्ध हैं। इनमें अमेजन.कॉम का किण्डल तथा "ऍप्पल इंक" का आइपैड शामिल है। 

"पाइ" ऐसा एक अन्य उपकरण है। आकार में यह १८८ मि.मी. ऊंचा और ११८ मि.मी. चौड़ा होता है।ई-बुक रीडर । हिन्दुस्तान लाइव। १० फ़रवरी २०१०। संदीफ जोशी 
thumb|left|एन-७३ ई-बुक रीडर|
इसमें एसडी कॉर्ड और मिनी यू॰एस॰बी॰ स्लॉट भी उपलब्ध होते हैं। इसकी मैमोरी ५१२ एमबी के लगभग होती है व इसमें ४ जीबी एसडी कार्ड लग सकता है। रैम मैमोरी ६४ एमबी। इसके अतिरिक्त इसमें कंप्यूटर गेम्स की भी सुविधा हो सकती है। बहुत सी नवीन पुस्तकों सहित कई अन्य पुरानी किताबें भी इसमें ऑनलाइन माध्यम से स्टोर कर सकते हैं। इसमें कई भाषाओं में पढ़ने की सुविधा भी उपलब्ध होती है। मोबाइल के लिए ऍडॉब रीडर लाइट नामक पाठक उपलब्ध है।

यह युक्ति प्रयोग में अत्यंत सरल व भार में १८० ग्राम की कई पत्रिकाओं से भी हल्की होती है। इसका छह इंच ई-इंक विजप्लैक्स स्क्रीन होता है। इसमें टाइपफेस का आकार भी चुना जा सकता है, जिससे चार विभिन्न आकारों के फॉन्ट पढ़ने के लिए प्रयोग में ला सकते हैं। कोई पंक्ति बीच में से खोजने के लिए भी सुविधा है और बुकमार्क भी होते हैं, जिनसे पेज आसानी से उलटने-पलटने की सुविधा रहती है। इसकी बैटरी लाइफ भी अच्छी होती है जिससे बिना रीचार्ज किए कुछ दिनों तक पढ़ना जारी रख सकते हैं। सामान्यतः इसे चार घंटे तक चार्ज करना होता है।

 ई-पुस्तक बनाना 
ई-पुस्तक बनाने के दो तरीके हैं।
 कम्प्यूटर पर टाइप की गई सामग्री को विभिन्न सॉफ्टवेयरों के द्वारा ई-पुस्तक रूप में बदला जा सकता है।
 छपी हुई सामग्री को स्कैनर के द्वारा डिजिटल रूप में परिवर्तित करके उसे ई-पुस्तक का रूप दिया जा सकता है।

ई-पुस्तक हेतु सर्वाधिक लोकप्रिय एवं प्रचलित फॉर्मेट पीडीऍफ फाइल है। पीडीऍफ फाइल बनाने सम्बंधी जानकारी यहाँ देखें।

 सन्दर्भ 

 बाहरी कड़ियाँ 

 हिंदीकुंज ई - पुस्तक। हिन्दी कुंज पर प्रेमचंद की कहानियां डाउनलोड करें
 ऑर्कुट पर हिन्दी ई-पुस्तकें समुदाय

श्रेणी:कंप्यूटर
श्रेणी:पुस्तकें
श्रेणी:अंतरजाल
श्रेणी:हिन्दी विकि डीवीडी परियोजना
ऑपेरा मिनी

ऑपेरा मिनी ऑपेरा सॉफ्टवेयर का मोबाइल फोन के लिए जावा आधारित मुफ्त वेब ब्राउजर है। यह काफी हल्का-फुल्का एवं छोटे आकार का बेहतरीन ब्राउजर है। मोबाइल फोन पर हिन्दी साइटें एवं चिट्ठे पढ़ने के लिए यह सर्वश्रेष्ठ ब्राउजर है। इसका नवीनतम संस्करण ५ है।

 ऑपेरा मिनी की विशेषताएँ 
 यह छोटे आकार का है एवं तेज चलता है।
 यह यूनिकोड हिन्दी का पूर्ण समर्थन प्रदान करता है।
 यह जावा में होने के कारण लगभग सभी मोबाइल फोन प्लेटफार्म पर चल जाता है।
 नए संस्करण ५ (बीटा) में टैब फीचर हेतु भी समर्थन है।

 ऑपेरा मिनी इंस्टाल करना 
दो तरीके हैं:-
 अपने फोन के अन्तर्निमित ब्राउजर में ऑपेरा मिनी की साइट खोलें। इससे आपके फोन के लिए सही संस्करण स्वतः इंस्टाल हो जाएगा।
 या तो ऑपेरा मिनी की साइट से अपने फोन मॉडल हेतु सैटअप डाउनलोड कर उसे फोन में ट्रान्सफर करें।
पहला तरीका अधिक सुविधाजनक रहता है।

आंशिक हिन्दी समर्थन वाले फोन में ऑपेरा मिनी द्वारा हिन्दी साइटें सही रूप से देखने हेतु ट्रिक:Do you want to browse Hindi or other language Website on Opera? come in side...

 ऑपेरा मिनी चलायें।
 ऍड्रैसबार में opera:config लिखकर Go बटन दबायें।
 अब अन्तिम विकल्प Use bitmap fonts for complex scripts को Yes कर दें तथा अन्त में Save बटन दबायें।

अब ऑपेरा मिनी में हिन्दी भाषी साइटों को देखा जा सकता है। इस विकल्प का प्रयोग करने पर ऑपेरा मिनी वैबपेज को सर्वर साइड पर प्रोसैस करके हिन्दी (तथा अन्य इण्डिक) टैक्स्ट को इमेज रूप में फोन के ब्राउजर में भेजता है जिससे हिन्दी सही दिखती है। लेकिन एक तो इसमें थोड़ा समय लगता है दूसरा टैक्स्ट को कॉपी-पेस्ट नहीं किया जा सकता। इसलिये यदि आपके स्मार्टफोन में हिन्दी आंशिक रूप से दिखती है (बिखरी हुयी) तो ऑपेरा मोबाइल प्रयोग करें वह हिन्दी सही रूप से दिखाता है। परन्तु यदि फोन में हिन्दी बिलकुल न दिखती हो या फोन केवल जावा सॉफ्टवेयर ही इंस्टाल करता हो तो यही एकमात्र उपाय है।

 सन्दर्भ 

 इन्हें भी देखें 
 ऑपेरा मोबाइल
 स्काइफायर
 मोबाइल फोन में हिन्दी समर्थन

 बाहरी कड़ियाँ 
 ऑपेरा मिनी की वेबसाइट
 ऑपेरा मिनी – सामान्य फोन (नॉन-स्मार्टफोन) हेतु सर्वश्रेष्ठ वेब ब्राउजर

श्रेणी:वेब ब्राउज़र
श्रेणी:मोबाइल

de:Opera#Opera Mini
it:Opera (browser)#Opera Mini
ro:Opera (navigator web)#Opera Mini
श्रुतलेखन सॉफ्टवेयर

श्रुतलेखन सॉफ्टवेयर एक ऐसा सॉफ्टवेयर होता है जो कि श्रुतलेखन द्वारा वाक को पाठ में बदलता है अर्थात कम्प्यूटर पर माइक में बोले गई ध्वनि को टैक्स्ट रूप में बदलता है। इसे स्पीट टू टैक्स्ट सॉफ्टवेयर भी कहते हैं। यह स्पीच रिकॉग्नीशन तकनीक पर कार्य करता है।

 अंग्रेजी श्रुतलेखन सॉफ्टवेयर 
अंग्रेजी के लिए ड्रैगन नैचुरली स्पीकिंग नामक प्रसिद्ध श्रुतलेखन सॉफ्टवेयर है। इसके अतिरिक्त यह सुविधा ऑफिस ऍक्सपी, ऑफिस २००३ में उपलब्ध है। नई विंडोज़ विस्ता तथा विंडोज़ ७ में यह सुविधा अन्तर्निमित है।

 हिन्दी श्रुतलेखन सॉफ्टवेयर 
हिन्दी के लिए अभी तक केवल एक श्रुतलेखन सॉफ्टवेयर है - श्रुतलेखन-राजभाषा। एक अन्य सॉफ्टवेयर वाचान्तर-राजभाषा है जो कि अंग्रेजी स्पीच को इनपुट के तौर पर लेता है तथा मशीनी अनुवाद करके उसे हिन्दी टैक्स्ट में बदलता है।

ये भारतीय भाषी कम्प्यूटिंग कम्पनी सी-डैक तथा अन्तराष्ट्रीय कम्प्यूटर कम्पनी आइ०बी०ऍम० के द्वारा संयुक्त रूप से विकसित किया गये हैं। इसका मूल्य लगभग ५००० रुपये है।

एक अन्य हिन्दी एऍसआर नामक प्रोग्राम सोर्सफोज.नेट पर विकास के चरण में है।

ऐसा माना जाता है कि भविष्य में श्रुतलेखन कम्प्यूटर में हिन्दी टैक्स्ट इनपुट के लिये सर्वाधिक उपयुक्त प्रणाली होगी। इसका कारण है कि हिन्दी एवं अन्य भारतीय भाषाएँ स्वभाव से ध्वन्यात्मक हैं अर्थात इनमें जैसा बोला जाता है वैसे ही लिखा जाता है।

 इन्हें भी देखें 
 श्रुतलेखन-राजभाषा
 वाचान्तर-राजभाषा
 हिन्दी एऍसआर

 बाहरी कड़ियाँ 
 हिन्दी श्रुतलेखन सॉफ्टवेयर उन्मोचित
 C-DAC/IBM Unveil Shrutlekhan-Rajbhasha Hindi Speech Recognition Tool
 C-DAC develops software that transcribes human speech

श्रेणी:कंप्यूटर
श्रेणी:सॉफ्टवेयर
श्रेणी:हिन्दी टाइपिंग
श्रेणी:हिन्दी कम्प्यूटिंग
बरह आइऍमई

बरह आइऍमई बरह नामक भारतीय भाषी टाइपिंग सॉफ्टवेयर वालों का एक टाइपिंग औजार है। यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। पुराने संस्करणों में यह बरह के साथ ही बरह डायरॅक्ट नामक यूटिलिटी के नाम से आता था, बाद में इसकी लोकप्रियता को देखते हुए इसे एक अलग औजार के तौर पर उपलब्ध करवाया जाने लगा।

 बरह आइऍमई तथा बरह डायरॅक्ट में अन्तर 
 बरह आइऍमई एक अलग औजार है जबकि बरह डायरॅक्ट बरह सॉफ्टवेयर का ही एक भाग है।
 बरह आइऍमई सिर्फ यूनिकोड समर्थित है जबकि बरह डायरॅक्ट यूनिकोड के साथ-साथ नॉन-यूनिकोड फॉण्ट में भी टाइप करने की सुविधा देता है।

 इन्हें भी देखें 
 बरह
 बरह डायरॅक्ट

 बाहरी कड़ियाँ 
 

श्रेणी:आइऍमई
श्रेणी:सॉफ्टवेयर
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
आभासी कुंजीपटल

thumb|आईपैड के आभासी कुंजीपटल की सहायता से लिखते हुए
thumb|स्वरचक्र ऐप एंड्रॉइड पर
आभासी कुंजीपटल (वर्चुअल कीबोर्ड) एक सॉफ्टवेयर या हार्डवेयर कम्पोनेण्ट होता है जो कि एक प्रयोक्ता को सम्बंधित डिवाइस में विभिन्न भाषाओं के चिह्न टंकित करने की सुविधा प्रदान करता है। वर्चुअल कीबोर्ड को एकाधिक इनपुट डिवाइसों से चलाया जा सकता है जिनमें असली (भौतिक) कीबोर्ड़, कम्प्यूटर का माउस, मोबाइल फोन की जॉयस्टिक आदि शामिल है।

भारतीय भाषाओं यथा हिन्दी आदि के मामले में वर्चुअल कीबोर्ड का उपयोग इनपुट मॅथड ऍडीटर के तौर पर किया जाता है यानि इसके द्वारा विभिन्न भारतीय भाषी चिह्न जो कि असली कीबोर्ड पर उपस्थित नहीं हैं, टाइप किये जाते हैं। विंडोज़ में इनस्क्रिप्ट लेआउट के वर्चुअल कीबोर्ड अन्तर्निमित होते हैं। अन्य टाइपिंग विधियों यथा फोनेटिक ट्राँसलिट्रेशन, रेमिंगटन आदि हेतु अलग से थर्ड पार्टी सॉफ्टवेयर इंस्टाल कर वर्चुअल कीबोर्ड जोड़े जा सकते हैं।

 इन्हें भी देखें 
 इनपुट मॅथड ऍडीटर
 बरह आइऍमई - विभिन्न भारतीय भाषाओं हेतु ध्वन्यात्मक आइऍमई
 इण्डिक आइऍमई- विभिन्न भारतीय भाषाओं हेतु ध्वन्यात्मक, इनस्क्रिप्ट तथा रेमिंगटन आइऍमई
 आइऍसऍम (सी-डैक का उत्पाद)
 स्वरचक्र
 जीबोर्ड

 बाहरी कड़ियाँ 
 www.branah.com दुनिया की सभी भाषाओं के लिए वर्चुअल कीबोर्ड
 Unicodia.com गूगल में खोज के लिए अपनी भाषा में वर्चुअल कीबोर्ड
keyboardinhindi.co keyboard in Hindi all information 

श्रेणी:कंप्यूटर
श्रेणी:सॉफ्टवेयर
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग